Сярод 40 мастакоў з 20 краін у гэтым міжнародным форуме ўдзельнічае і беларускі творца Віктар Копач. Яго сустрэча з кітайскай зямлёй і ўдзел у шматлікіх пленэрах адбываецца не ўпершыню. Як прызнаецца сам мастак, у Кітаі зараз настолькі актыўна развіваецца культурнае жыццё і такую ўвагу надаюць менавіта гарадской скульптуры, што для творцы проста неабходна пры магчымасці тут папрацаваць і паўдзельнічаць у мерапрыемствах такога кшталту.